LÖYDÄ POTENTIAALISI
Tervetuloa ohjelman pariin!
Luvassa on opetusta pastori Tommyltä ja Karenilta -
oman potentiaalin löytämisestä.
Luvassa tänään: -
Edeltä on määrätty, että jos olet Jumalan kutsuma, -
sinua muokataan Pojan kuvan kaltaiseksi.
Jos olet pudonnut pois tai kulkenut eksyksiin, -
kutsu on edelleen voimassa.
Sinut on edelleen edeltä määrätty -
muokattavaksi Pojan kuvan kaltaiseksi.
Helposti ajatellaan, että Jumala on Jumalamme vain, jos olemme hyviä.
Se ei ole totta. Se johtaa sinut pois Jumalan luota -
ja varastaa potentiaalisi.
Silloinkin kun mokaan, Jumala on Jumalani.
Vaikka välillä olisinkin huono ihminen, Jumala on silti Jumalani.
Silloinkin kun olet huono, Jumala on yhä Jumalasi.
Kuuletko? Jumala on yhä Jumalasi.
Kun sinä tänä päivänä sanot, että nyt sinä ymmärrät, -
älä anna paholaisen varastaa potentiaaliasi.
Olemassa on aina reitti takaisin.
Sano vain: "Jumala, teen parannuksen. Anna anteeksi!"
Silloin navigaattori alkaa laskea uutta reittiä, -
ja löydät tien takaisin kutsuusi, tarkoitukseesi, -
Pyhän Hengen lahjoihin -
ja määränpäähän, joka Jumalalla on elämällesi.
Pastori Tommy uskoo, että jokaisesta löytyy kultaa, kun tarpeeksi kaivaa.
Siksi hän ja Karen kutsuvat sinut opetussarjan pariin.
Opit, miten ylen ihmeellisesti sinut on tehty.
Tommy on tehnyt työtä 30 vuotta ja kouluttanut tuhansia johtajia.
Hän on nähnyt, että kaikilla on iso potentiaali, -
asuipa Himalajalla, Afrikan sydämessä, -
Aasian suurkaupungissa tai lännessä.
Jos kylvetään vehnää, nousee vehnää.
Koska Jumala on istuttanut sinuun suuruutta, nousee suuruutta.
Se pitää vain päästää irti.
Tommy ja Karen järjestävät maailmalla kokoussarjoja, -
istuttavat seurakuntia, tavoittavat, parantavat sairaita, -
torjuvat köyhyyttä, ja pelastavat nuoria ihmiskaupasta.
Koe Tommyn ja Karenin rakkaus sinua kohtaan.
Tervetuloa löytämään potentiaalisi!
Hei! Olen pastori Tommy Lilja.
Tämä on Pastori Tommy Liljan seurassa.
Yleisimpiä kysymyksiä, -
joita minulle on yli 30-vuotisen työni aikana esitetty, on:
"Tommy, minä töpeksin."
"Onkohan ovi takaisin Jumalan luo nyt kiinni?"
Syy, miksi sitä kysytään niin usein, on se, -
että meillä on vääränlainen kuva Jumalasta.
Luulemme, että Jumala on kuin sinä ja minä.
Mutta tiedäthän, sinä ja minä voimme muuttua, mutta Jumala ei muutu.
Jos sinulla on vääränlainen kuva Jumalasta, -
voit hukata sinussa olevan potentiaalin.
Tahdon sinun löytävän potentiaalisi, ja sinulla on se.
Jumala tahtoo kehittää sitä.
Hän tahtoo, että sinusta tulee se, joksi Hän on sinut kutsunut.
Mutta sanot: "Et ymmärrä. Minulla oli kutsu ja tarkoitus."
"Minulla oli Pyhän Hengen lahjoja ja määränpää, mutta epäonnistuin."
"Sain elämässäni menestystä, ja menetin sen kaiken."
"Voinkohan vielä tulla takaisin?"
Sinun täytyy ymmärtää, että sinä muutuit, Jumala ei.
Kutsu, joka Hänellä on ollut elämällesi alusta asti, on yhä voimassa.
Tahdon tänään osoittaa, että Jumala on odottanut sinua.
Se, että epäonnistuu, ei ole ongelma.
Se, että toisinaan eksyy, ei ole ongelma.
Kaikki tekevät niin.
Juttu on niin, että kun eksyt, voit päästä jälleen takaisin raiteille.
Pitää ymmärtää, ettei Jumala ole muuttunut. Tarkoitus on yhä sama.
Hän rakastaa sinua, ja Hänellä on elämällesi ihmeellinen määränpää.
Raamattu sanoo Ef. 1:3―4:ssä:
"Ylistetty olkoon meidän Herramme Jeesuksen Kristuksen Jumala ja Isä, -
joka on siunannut meitä taivaallisissa -
kaikella hengellisellä siunauksella Kristuksessa".
Sinua on siis siunattu.
Mitä ikinä teet, siunaus ei katoa.
Kun Jumala on siunannut, Hän ei muutu.
Sinä voit muuttua, mutta Jumala ei.
Hän jatkaa: "niinkuin hän ennen maailman perustamista -
oli hänessä valinnut meidät -
olemaan pyhät ja nuhteettomat hänen edessään, rakkaudessa".
Hän on siis valinnut sinut ennen taivaan ja maan luomista.
Kun Hän ei kerran ole muuttanut mieltään tähän päivään mennessä, -
siitä saakka kun Hän loi taivaan ja maan, miksi Hän muuttaisi sen nyt?
Jumala on muuttumaton. Hän ei voi muuttua.
Jos Hän kerran valitsi sinut ennen taivaan ja maan luomista, -
valinta on yhä voimassa, -
vaikka olisit epäonnistunut ja tehnyt vääriä asioita.
Sinä tunaroit, Jumala ei.
Sinä epäonnistuit, Jumala ei.
Sinä menetit arvokkuutesi, Jumala ei.
Hän odottaa sinua yhä.
Kerron esimerkin.
Joitain viikkoja sitten kävin Tukholmassa.
Asun Etelä-Ruotsissa, -
itse asiassa lähempänä Tanskan pääkaupunkia Kööpenhaminaa.
Minun piti käydä Tukholmassa. Olen käynyt siellä monta kertaa.
En ollut aiemmin käynyt siinä osoitteessa, -
mutta tiesin, että se oli valtatien oikealla puolella.
Navigaattori oli opastamassa.
Se sanoi: "Kun matkaa on kulunut 800 metriä, käänny vasemmalle".
Ajattelin: "Ai vasemmalle?"
"En voi mennä vasemmalle. Määränpäänihän on oikealla."
En totellut opastusta.
Käännyin oikealle, kun olisi pitänyt mennä suoraan.
Silloin navigaattori laski uuden reitin.
Tulin takaisin valtatielle, ja minun piti kääntyä vasemmalle.
Joskus Jumalakin ohjaa näin.
Pitää kääntyä vasemmalle tullakseen oikealle.
Joskus täytyy tehdä omasta mielestä vääriä asioita tehdäkseen oikein.
Niin Raamattu sanoo. Jos menet alas, pääset ylös.
Jos alennat itsesi, Jumala ylentää sinut.
Navigaattori johdatti minut aivan oikeaan paikkaan.
Niin se on Jumalankin kanssa.
Sinä eksyit, mutta kun sanot: "Jumala, minä kadun ."
"Minun ei olisi pitänyt tehdä sitä."
"Käännyin vasemmalle, kun ohjasit oikealle."
Silloin Jumala, Pyhä Henki, toimii kuin navigaattori.
Hän laskee määränpäähän uuden reitin.
Kun olin käynyt siellä, menin illalla hotellille.
Ajoin navigaattorin mukaan.
Olin jo hyvin lähellä hotellia.
Tukholman keskustassa liikenne ja kadut ovat aina sekaisin.
En osaa siellä mihinkään.
Kadulla oli kulkueste, -
joten en voinut ajaa suoraan vaan minun piti kääntyä vasemmalle.
Kun käännyin vasemmalle, olin aivan eksyksissä.
Mutta minulla oli navigaattori.
Vaikka olin eksyksissä, määränpää odotti minua edelleen.
Sama meidän elämässämme. Meilläkin on joskus esteitä.
Saatat sanoa: "Kyllä elämässäni on ehdottomasti ollut esteitä."
Ei se mitään. Jumala tietää, että elämä on sellaista.
Sattui jotain. Eteesi tuli este, ja piti kääntyä vasemmalle.
Nyt olet eksyksissä. Mitä tehdä? Voit tulla Jumalan luo.
Pyhä Henki laskee sinulle uuden reitin.
Hän vie sinut määränpäähäsi.
Sinä muutut, mutta Jumala ei voi muuttua.
Jumala on muuttumaton.
Ensinnäkin Hänen olemuksensa on muuttumaton.
Hän on täydellinen ajassa ja tilassa.
Hän ei voi vanheta. Hän on se, joka Hän on.
Hän ei voi pidentyä eikä lyhentyä. Hän ei voi nuortua.
Jumala on Jumala.
Hänen ominaisuutensa eivät muutu. Hän on se, joka Hän on.
Kun Hän ilmestyi Moosekselle, Mooses kysyi: "Mikä on nimesi?"
Jumala vastasi: "Minä olen se, joka minä olen."
Hän on se, joka Hän on.
Hän on Herra, Parantajamme.
Jos Hän on Herra, Parantajamme, silloin Hän on Herra, Parantajamme.
Hän oli Herra, Parantajamme, tuhansia vuosia sitten -
ja Hän on Parantajamme tänään. Hän on Jumala, joka pitää meistä huolen.
Jos Hän oli sitä silloin, Hän on sitä tänäänkin, sillä Hän ei voi muuttua.
Hän on täynnä armoa eilen, tänään ja huomenna.
Hän kutsui sinut ennen taivaan ja maan luomista, -
eikä Hän ole muuttunut.
Mitä ikinä teet, Hän on yhä Parantajasi.
Mitä ikinä teet, Hän pitää sinusta yhä huolen.
Mitä ikinä teet, Hän on yhä Pelastuksesi.
Mitä ikinä teet, Hän on yhä Jumalasi. Kutsu on yhä voimassa, -
sillä Hän ei voi muuttua. Voin tuntea nyt voitelun.
Jumala tahtoo, että ymmärrät tämän.
Hän ei ole niin kuin ihminen, että Hän muuttuisi.
Sama pätee Hänen neuvoonsa.
Sitä, minkä Hän on luvannut, Hän ei pysty muuttamaan.
Minä voin muuttaa mieleni.
Voin sanoa tänään jotain ja muuttaa mieleni huomenna.
Jumala ei muuta mieltään.
Voin luvata jotain ja sanoa sitten:
"Anteeksi. Minun ei olisi pitänyt luvata."
Mutta kun Jumala lupaa jotain, se on niin.
Hän ei voi muuttaa mieltään.
Kaikkivaltiaana Hän pystyy pitämään lupauksensa.
Jos Hän on luvannut sinulle jotain, Hän tekee sen, -
sillä Hän on Kaikkivaltias ja Hän ei voi muuttaa mieltään.
Room. 8:29:ssä sanotaan "Sillä ne, jotka hän on edeltätuntenut, -
hän on myös edeltämäärännyt Poikansa kuvan kaltaisiksi".
Hän edeltä määräsi.
Se oli jotain, minkä Hän päätti kauan sitten. Hän edeltä määräsi sen.
Se oli edeltä määrätty. Mitä se oli?
Edeltä oli määrätty, että jos olet Jumalan kutsuma, -
sinua muokataan Pojan kuvan kaltaiseksi.
Jos olet pudonnut pois tai kulkenut eksyksiin, -
kutsu on edelleen voimassa.
Sinut on edelleen edeltä määrätty -
muokattavaksi Pojan kuvan kaltaiseksi.
Tämä on mahtavaa. Näetkö?
Monet ajattelevat: "Olen epäonnistunut."
Monesti, kun menestymme...
Menestyminen voi toisinaan olla hyvin vaarallista, -
jos ajattelemme sen johtuvan meistä.
Menestys vie mukanaan, ja unohdamme Jumalan.
Mutta mitä ikinä oletkin tehnyt, sisälläsi on potentiaali.
Sinulla on potentiaali tulla Jeesuksen kuvan kaltaiseksi, -
mitä ikinä oletkin tehnyt, sillä sinut on edeltä määrätty.
Voitko sanoa sen? "Minut on edeltä määrätty."
Sinut on edeltä määrätty Jeesuksen kuvan kaltaiseksi.
Seuraavaksi puhun jotain menestyksestä.
Menestys. Näettekö sen tuolla?
Menestys voi olla merkityksetöntä elämäntarkoituksellesi.
Osoitan myös, että voi olla menestyksekkäästi väärässä.
Puhutaan siitä ensin. Luetaan jae Joos. 1:8.
"Älköön tämä lain kirja [Raamattu] sinun suustasi poistuko, -
vaan tutkiskele sitä päivät ja yöt, -
että tarkoin noudattaisit kaikkea, mitä siihen on kirjoitettu, -
sillä silloin sinä onnistut teilläsi -
ja silloin sinä menestyt."
Niin Jeesus sanoo:
"Kun rakennat elämäsi Sanojeni varaan, -
sinä menestyt silloinkin, kun tulee myrsky."
Englannin tekstissä sanotaan: "Sinä saat hyvää menestystä."
Hyvää menestystä.
Jos voi olla hyvää menestystä, voi olla pahaakin menestystä.
Voit olla menestyksekäs, mutta kuten olen kirjoittanut tuonne, -
on mahdollista olla menestyksekkäästi väärässä.
Voi olla niin menestyksekäs, että unohtaa Jumalan -
tai hukkaa Jumalan antaman elämäntarkoituksen.
Niin kävi Moosekselle.
Kerron teille Mooseksesta hieman eri kantilta.
Hän oli adoptoitu.
Hän oli heprealainen lapsi, -
joka olisi pitänyt tappaa, mutta prinsessan kävi häntä sääli.
Kenties hän ei voinut saada lasta. Hän adoptoi Mooseksen.
Mooses kasvatettiin faraon hovissa.
Mutta jos hän olisi todella ollut faraon sukua, -
kun hän tappoi egyptiläisen...
Faraon suku oli kuin jumalia.
Moosesta ei olisi rangaistu.
Mutta nyt, 40-vuotiaana, hänen piti paeta henkensä edestä, -
sillä hän oli edelleen joesta nostettu heprealainen poika, -
jonka prinsessa oli adoptoinut.
Mooses hylättiin. Hänet suljettiin ulkopuolelle.
Hänen piti paeta erämaahan, mutta erämaassa hän löysi menestyksen.
Hän otti vaimoksi kuninkaan tyttären.
Hän sai lapsia. Hänestä tuli rikas. Hänestä tuli menestyksekäs.
Nyt, 80-vuotiaana hänellä oli kaikki, mitä hän oli halunnut.
Hän oli menestyksekäs, -
mutta se ei ollut Jumalan tarkoitus Hänen elämälleen.
Voit siis olla menestyksekkäästi väärässä.
Jos olet menestynyt elämässäsi, onko se hyvää vai pahaa menestystä?
Jos suljet silmäsi ja mietit Jumalan kutsua elämässäsi, -
jos jatkat näin, täytätkö kutsun?
Monesti sanotaan: "Jumala antoi tämän menestyksen." Selvä.
Jos se on Jumalalta, johtaako se ihmisiä pelastukseen?
Oletko osa evankeliumin edistämistä eri puolilla maailmaa tänä päivänä?
Sinun on kysyttävä itseltäsi: "Onko tämä Jumalan tarkoitus elämälleni?"
"Jos jatkan tässä menestyksessä, jonka Jumala on minulle antanut, -
saavunko määränpäähäni?"
Tiedän sinun tietävän määränpään, joka Jumalalla on sinulle.
Kenties sanot: "Tommy, taidan olla vähän eksyksissä."
Mutta tiedäthän, Jumala ei ole eksyksissä.
Hän odottaa sinua.
Kun sanot: "Jumala, haluan tulla luoksesi", -
Pyhä Henki laskee sinulle uuden reitin määränpäähän.
Jumala on Jumala.
Hän on Jumala sekä hyvälle että huonolle puolellesi.
Selitän, mitä tarkoitan.
Se, että Jumala on hiljaa, ei merkitse sitä, että Hän on unohtanut sinut.
Joosefin elämässä -
tarkoitus, joka Jumalalla oli Joosefin elämälle, pysyi samana.
Se ei muuttunut, kun hänet heitettiin kaivoon.
Tarkoitus, joka Jumalalla oli Joosefin elämälle, ei muuttunut, -
kun Joosef myytiin orjaksi Egyptiin.
Se ei muuttunut, kun Joosef jälleen kerran heitettiin tyrmään.
Jumala ei näet kadu antamaansa kutsua.
Mutta se, mitä Joosefille tapahtui, ja tämä on toisen opetuksen aihe, -
se valmisteli häntä tehtävään, -
Egyptin ja kansansa pelastamiseen.
Sinä, joka tätä katsot, sanot: "Elämässäni on ollut esteitä."
Mutta sinun täytyy ymmärtää, että monet esteet, -
joita Jumala asettaa tiellemme, -
eivät ole olemassa vahingoittaakseen sinua.
Niiden tarkoitus on valmistella sinua.
Farao ei ollut ikinä nähnyt nälkää.
Hän ei tiennyt, mitä se on.
Niinpä Jumala valmisteli Egyptin hallitsijaksi miehen, -
joka tiesi kuivuudesta, nälänhädästä ja nälkäisenä olemisesta kaiken.
Kun Joosef nousi valtaan...
Veljien teon takana oli jotain muutakin.
Se oli osa Jumalan suunnitelmaa.
Tielle tuli esteitä, ja kun Joosef sitten nousi valtaan, -
hän tiesi tarkalleen, miten hoitaa nälänhätätilanne Egyptissä.
Vaikka nyt olisit eksyksissä, on aina tie takaisin.
Kun Jumala ilmestyi Moosekselle -
erämaassa, palavassa pensaassa, -
Hän sanoi: "Minä olen -
Aabrahamin, Iisakin ja Jaakobin Jumala."
Ajattelin: "Ai Jaakobin? Mutta Jaakobhan ei ole enää Jaakob."
Tiesitkö, että "Jaakob" merkitsee "petkuttajaa"?
Hän oli petkuttaja.
Hän oli matkalla takaisin, -
kun hän paini Jumalan kanssa ja hänestä tuli Israel. Uusi nimi.
Hän muuttui Jaakobista Israeliksi. "Israel" tarkoittaa: "Jumalan prinssi".
Kun Jumala ilmestyi Moosekselle, Hän ei sanonut:
"Minä olen Aabrahamin, Iisakin ja Israelin Jumala."
Hän sanoi: "Olen Aabrahamin, Iisakin ja Jaakobin Jumala."
Miksi Jaakobin?
Koska Hän on sekä Jaakobin että Israelin Jumala.
Minä en ole täydellinen. Sinäkään et ole täydellinen.
Olen joskus huono.
Joskus sinäkin olet huono.
Mutta Jumala on Jumala sekä huonolle että hyvälle puolellesi.
Ajattelemme monesti virheellisesti.
Luulemme, että kun epäonnistumme, Jumala ei ole enää Jumalamme.
Mutta Jumala ei muutu, vaikka olen huono.
En halua olla huono, mutta en voi sen mitään, että joskus töpeksin.
Mutta vaikka olen huono, Jumala on silti Jumala elämässäni.
Hän on silti Jumala.
Helposti ajatellaan, että Jumala on Jumalamme vain, jos olemme hyviä.
Se ei ole totta. Se johtaa sinut pois Jumalan luota -
ja varastaa potentiaalisi.
Silloinkin kun mokaan, Jumala on Jumalani.
Vaikka välillä olisinkin huono ihminen, Jumala on silti Jumalani.
Silloinkin kun olet huono, Jumala on yhä Jumalasi.
Kuuletko? Jumala on yhä Jumalasi.
Hän oli Aabrahamin Jumala. Hän oli Jaakobin Jumala.
Hän oli Israelin Jumala.
Aamen. Näetkö?
Jumala on niin paljon suurempi. Hän on hyvä.
Hän ei tietenkään tahdo, että epäonnistumme tai teemme syntiä.
Mutta jos olet uudestisyntynyt uskova, olet Hänen valitsemansa.
Annan vielä yhden raamatunkohdan, -
jotta todella ymmärrätte, mitä tarkoitan.
Sinut on edeltä määrätty, -
vaikka eksyisit niin pahasti, että joutuisit maailman ääriin.
Raamattu sanoo 5. Moos. 30:4:ssä:
"Vaikka [yksikin teistä -
olisi karkotettu taivaan ääriin], -
niin Herra, sinun Jumalasi, kokoaa ja noutaa sinut sieltäkin."
Tämän Hän sanoi Israelille.
Israel kapinoi Jumalaa vastaan.
He katosivat.
Osa epäonnistui, osa menestyi, mutta he jättivät Jumalan.
Tiedäthän, -
he menivät maasta toiseen.
Raamattu sanoo tässä, että vaikka teidät karkotetaan -
kaukaisimpiin paikkoihin taivaan alla, silti olette edeltä määrätyt.
Vaikka eksyisit niin pahasti, että joutuisit maailman ääriin, -
olet silti edeltä määrätty.
Kutsu, joka Jumalalla on elämällesi, on yhä voimassa.
En tiedä, miten pahasti olet erehtynyt tai töpeksinyt.
En tiedä elämästäsi mitään, mutta yhden asian minä tiedän.
Meni satoja vuosia.
Meni likimain 1 800 vuotta, -
että Israel kulki maan ääriin, -
ja yhtäkkiä Jumalan Henki alkoi puhua heistä joillekin.
He tajusivat: "Tämä ei ole paikkamme ja kutsumme."
"Meidät on kutsuttu olemaan Israelissa."
He eivät asuneet Israelissa lähes 2 000 vuoteen.
Mutta kun he tekivät parannuksen ja kääntyivät, -
Jumala laski heille uuden reitin ja näytti tien takaisin Israeliin.
Ja 14. toukokuuta 1948 -
he olivat taas Israelin maassa, ja kansakunta syntyi uudelleen.
Raamattu kysyy, voiko tapahtua jotain niin ihanaa, -
että maa syntyy yhdessä päivässä. Voi. Israel.
Juutalaiset olivat muuttuneet liki 2 000 vuoden ajan, -
mutta Jumala ei muuttunut. Kutsu oli yhä voimassa.
Samoin on sinun elämässäsi.
Ei väliä, vaikka olisit eksynyt niin pahasti, -
että olisit joutunut maailman ääriin. Jumala ei ole muuttunut.
Kun sinä tänä päivänä sanot, että nyt sinä ymmärrät, -
älä anna paholaisen varastaa potentiaaliasi.
Olemassa on aina reitti takaisin.
Sano vain: "Jumala, teen parannuksen. Anna anteeksi!"
Silloin navigaattori alkaa laskea uutta reittiä, -
ja löydät tien takaisin kutsuusi, tarkoitukseesi, -
Pyhän Hengen lahjoihin -
ja määränpäähän, joka Jumalalla on elämällesi.
Ajattelet lapsiasi ja talouttasi.
Yhtäkkiä kätköpaikassa saat uskon.
Usko alkaa virrata.
Se on palava. Hengessä alat puhua ongelmille:
"Jumala on turvapaikkani."
"Jumala on linnani. Jumalaan minä turvaan."
"Hän suojelee minua, joten minä en pelkää."
Halleluja.
Pastori Tommy uskoo, että jokaisesta löytyy kultaa, kun tarpeeksi kaivaa.
Siksi hän ja Karen kutsuvat sinut opetussarjan pariin.
Opit, miten ylen ihmeellisesti sinut on tehty.
Tommy on tehnyt työtä 30 vuotta ja kouluttanut tuhansia johtajia.
Hän on nähnyt, että kaikilla on iso potentiaali, -
asuipa Himalajalla, Afrikan sydämessä, -
Aasian suurkaupungissa tai lännessä.
Jos kylvetään vehnää, nousee vehnää.
Koska Jumala on istuttanut sinuun suuruutta, nousee suuruutta.
Se pitää vain päästää irti.
Tommy ja Karen järjestävät maailmalla kokoussarjoja, -
istuttavat seurakuntia, tavoittavat, parantavat sairaita, -
torjuvat köyhyyttä, ja pelastavat nuoria ihmiskaupasta.
Koe Tommyn ja Karenin rakkaus sinua kohtaan.
Tervetuloa löytämään potentiaalisi!
Ota meihin yhteyttä.
Käy kotisivuillamme ja tilaa Tommyn kuukausittain ilmestyvä uutiskirje.
Tommy kirjoittaa rehellisesti ja profeetallisesti -
elämästään ja asioista, jotka Jumala on laskenut hänen sydämelleen.
Kirjeet ovat auttaneet kymmeniätuhansia lukijoita.
Olet Tommylle ja Karenille kuin perhe, Kristuksen perhe.
Voit tavoittaa heidät eri julkaisukanavia pitkin.
Tykkää Tommy Lilja Ministriesistä Facebookissa.
Saat aina uusimmat julkaisut, videot ja raportit.
Voit katsella Tommyn opetuksia YouTubesta: Tommy Lilja Ministries -
ja tilata Tommyn ja Karenin kirjoja verkosta.
Sinussa on kultaa, ja kuten Jumala sanoi Tommylle: -
"Sinulle antamassani näyssä ei ole häviäjiä. On vain voittajia."
Lähde mukaan!
Suomennos: Marianne Tenetz